సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
నకిలీ క్రెడిట్ కార్డులతో రూ.5 కోట్ల మోసం
సైబ‌ర్ నేర‌గాళ్లు రోజురోజుకు మితి మీరిపోతున్నారు. న‌కిలీ క్రెడిట్ కార్డుల సాయంతో దాదాపు రూ.5 కోట్ల మోసానికి పాల్ప‌డ్డారు.
| Updated:
Jul 12, 2018, 02:27PM IST
సైబ‌ర్ నేర‌గాళ్లు రోజురోజుకు మీరిపోతున్నారు. న‌కిలీ క్రెడిట్ కార్డుల సాయంతో దాదాపు రూ.5 కోట్ల మోసానికి పాల్ప‌డ్డారు. ఎస్‌బీఐ పేరిట న‌కిలీ క్రెడిట్ కార్డుల ద్వారా రూ.5 కోట్ల‌ను స్వాహా చేసిన బాగోతం న్యూఢిల్లీలో బ‌య‌ట‌ప‌డింది. బ్యాంకు ఖాతాదారుల కార్డుల‌తో మోసాల‌కు పాల్ప‌డుతున్న 30 మంది ముఠాను పోలీసులు అరెస్ట్ చేశారు. దీని వ‌ల్ల దాదాపు 2000మంది ఎస్‌బీఐ క్రెడిట్ కార్డుదారులు మోస‌పోయార‌ని హైద‌రాబాద్ సైబ‌ర్ క్రైమ్ పోలీసులు గుర్తించారు.
న్యూఢిల్లీకి చెందిన విజ‌య్ కుమార్ శ‌ర్మ ను ఈ నేరంలో ప్ర‌ధాన నిందితుడిగా ఆరోపిస్తున్నారు. 38 ఏళ్ల విజ‌య్ న్యూఢిల్లీలో జీన్స్ మ్యాన్సుఫ్యాక్చ‌రింగ్ వ్యాపారం చేస్తున్నారు. అత‌డితో క‌లిసి మ‌రికొంద‌రు ఢిల్లీ వాసులు ఈ నేరంలో పాలుపంచుకున్నారు. సందీప్ బ‌జాజ్ అనే వ్య‌క్తి హైద‌రాబాద్ న‌గ‌రం రామ్‌గోపాల్ పేట్‌లో జ‌య‌శ్రీ డిస్ట్రిబ్యూట‌ర్స్ పేరుతో వ‌స్త్ర వ్యాపారం నిర్వ‌హించేవాడు.
వీళ్లిద్ద‌రూ 2017 జులైలో హైద‌రాబాద్‌లో క‌లుసుకున్నారు. క్రెడిట్ కార్డు మోసం ఎలా చేయాల‌నే దానిని గురించి విజయ్ సందీప్‌కు వివ‌రించారు. సందీప్ దాని ప‌ట్ల ఆశ‌ప‌డి తాను అలా చేసేందుకు ఒప్పుకున్నాడు. విజ‌య్ త‌నకు ప‌రిచయం ఉన్న వ్య‌క్తులైన అభిజిత్ శ్రీ‌వాత్స‌వ‌, సీతా కుమారి, అశుతోష్ శ్రీ‌వాత్స‌వ సాయంతో 22 మంది టెలికాల‌ర్ల‌ను నియ‌మించుకున్నారు. వీళ్లంతా క‌లిసి ఎస్‌బీఐ క్రెడిట్‌కార్డు దారుల‌కు సంబంధించిన పేర్లు, మొబైల్ నంబ‌ర్లు, ఏ న‌గ‌రంలో నివ‌సిస్తున్నారు అనే వివ‌రాల‌ను క‌లెక్ట్ చేశారు.